gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl es gl gl gl gl gl gl gl gl gl gl gl da en sv fr de de gl gl gl gl gl gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Audiencia Nacional xulga unha militante da AMI por danos nas obras dunha minicentral
Sábado, 01 de outubro de 2022
Despois do xuízo a Caamanho e Rodrigues, é a quenda de Maria Bagaria. A fiscalía cualifica os feitos de "delito de danos con carácter terrorista".
Tags: 'Operación Castiñeiras' A Merca AMI artefactos incendiarios Audiencia Nacional Maria Bagaria minicentral
Esta cuarta feira a militante independentista Maria Bagaria comparecía na Audiencia Nacional española, en Madrid, acusada da colocación de tres aparellos incendiarios na maquinaria que traballaba nas obras de construción dunha minicentral hidroeléctrica no río Arnoia, ao seu paso por Rubillós (A Merca), en 2004.
A Fiscalía cualifica os feitos como "delito de danos con carácter terrorista", e solicita para Bagaria unha condena de tres anos de prisión, a inhabilitación absoluta por un período de nove anos, e unha indemnización á empresa construtora que rolda os 2.500 euros. Porén, o fiscal, Luis Barroso, non falou dun delito de estragos (polo que se pedirían 15 anos de condena) senón de danos (tres anos), xa que considera a AMI (Assembleia da Mocidade Independentista), onde milita Bagaria, como unha "organización xuvenil independentista de Galiza, que para a consecución dos seus fins políticos emprega a violencia e causa danos nos bens tanto públicos coma privados".
O independentismo denuncia irregularidades nas probas
O xuízo comezou cun recurso de competencia, presentado polo avogado de Maria Bagaria, segundo o que o suposto delito debería ser procesado no xulgado de Celanova, como había acontecer nun primeiro momento, antes que a sabotaxe fose tipificada como "terrorista" e transferido á Audiencia Nacional.
No xuízo declarou un concelleiro do BNG da Merca, e dous gardas civís, e durante o mesmo a defensa criticou as irregularidades na recollida das probas, xa que os artefactos incendiarios non foron procesados de xeito regulamentario, senón que foron dous gardas civís de Celanova (non presentes no proceso) os que os levaron, no seu vehículo propio, até comisaría. Porén, o avogado de Bagaria recoñeceu que un dos obxectos -unha bandexa na que se atoparon as pegadas da acusada- puido ser tocada pola súa defendida antes de ser preparado. Maria Bagaria negou, polo seu lado, a súa participación nos actos.
Un proceso aínda aberto
Maria Bagaria xa fora detida en novembro de 2005 no marco da chamada 'Operación Castiñeiras', como militante da AMI. Aínda que os sumarios desta operación foron arquivados por decisión do xuíz, aínda seguen varios casos abertos.
As sabotaxes das que se responsabiliza á militante independentista datan de outubro de 2004, e encádranse no marco do movemento de oposición veciñal comezada na Merca contra as obras da minicentral, proxectadas para o río Arnoia. O tribunal estatal datou o xuízo a Maria Bagaria xusto un día após de terminar o proceso contra Ugio Caamaho e Giana Rodrigues. Ámbolos dous procesos quedaron vistos para sentenza.
Información relacionada co xuízo a Maria Bagaria no portal Galiza Livre
Máis información sobre os procesos abertos a militantes independentistas galegos nas web de Ceivar
A fiscal recúa e fala da posibilidade de que Ugio e Giana sexan imputados por un delito de danos
A 'Operación Castiñeira' segue viva
A AMI presenta un completo informe sobre a 'Operación Castiñeira'
Detida unha moza por segunda vez no marco da Operación Castiñeira
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Maria Bagaria, no centro da imaxe, co resto de detidos na 'Operación Castiñeiras'
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto